Цийн Халкъан Республика
Цийн-мохк (ций. 中國, 中国, : Zhōngguó, : Чжунго), официалан цӀе — Цийн Халкъан Респу́блика (ЦХР) (ций. 中華人民共和國, 中华人民共和国, : Zhōnghuá Rénmín Gònghéguó, : Чжунхуа Жэньминь Гунхэго) — Малхбален Азин социалистийн пачхьалкх йу. Дуьнен тӀехь уггаре а дукха халкъ долу пачхьалкх йу (1,36 млрд гергга, дукхаха долу къам — этнически цийш бу, шайн цӀе — хань йолуш); кхоалгӀа меттехь йу шен майданца, шелла а дукха латта Российхь а, Канадехь а бен доцуш. Йоккха пачхьалкх йу, потенциалан онда пачхьалкх йу, экономикин онда пачхьалкх йу, КЪЦКХ-н Кхерамазаллин Кхеташонан даиман а йолу декъашхо йу. Дуьненахь космосан белхан пачхьалкхехь коьртехь йолчарех цхьаъ пачхьалкх йу, ядеран герз ду, дуьнен тӀехь уггара доккха эскар а ду. 2010 шарахь цийн экономика хьалха йаьлла японийчул а, номиналан ЧВГӀ-ца дуьненахь шолгӀа экономика хилла. 2014 шеран декабрехь дуьйна йу дуьненахь хьалхара экономика ЧВГӀ-га диллича. ЦХР йу дуьненахь дукхаха йолу индустрин гӀирсашдарехь хьалхе лелош, цу йукъахь автомобилаш йар а, уьш йохкайаларехь а. Дуьненан йоккха экспортёр («дуьненан фабрика») йу иза. Дуьненахь уггара а дукха дешийн-валютан резерв йу. Цийн-мохк дуьненйукъара кхоллараш йукъах бу: КЪЦКХ, ЙГӀА (АТЭС), G20, Дуьненайукъара йохкэцаран кхоллар (ДЙКХ; 2001 шеран декабрехь дуьйна), кхин тӀе ШОС а, БРИКС а. 1949 шарахь Цийн Халкъан Республика дӀакхайкхичхьана Ӏедалехь йолу партии Цийн Коммунистийн парти (ЦКП) йу.